钦定古今图书集成/明伦汇编/闺媛典/第031卷 > 《送薛氏妇归绛州》宋·梅尧臣
## 钦定古今图书集成/明伦汇编/闺媛典/第031卷 > 《送薛氏妇归绛州》宋·梅尧臣

“在家勗尔勤，女功无不喜。既嫁训尔恭，恭己乃远耻。
我家本素风，百事无有侈。随宜具奁箱，不陋复不鄙。
当须记母言，夜寐仍夙起。慎勿窥窗户，慎勿辄笑毁。
妄非勿较竞，丑语勿辨理。每顺舅姑心，勿逆舅姑耳。
为妇若能此，乃是儒家子。看尔十九年，门闾未尝履。
一朝陟大行，悲伤黄河水。车徒望何处，哭泣动邻里。”
生女不如男，天亲反由彼。

藕心乱如丝。妾心圆如珠，丝乱端绪多，珠圆瑕颣无。
焉得偶君子，奉之比高节。所生虽至亲，此意安可说。